Pensionarii pot merge în continuare la băi pe banii statului. Câte locuri sunt subvenționate pentru 2025 și ce stațiuni sunt în topul preferințelor românilor
Guvernul propune, printr-un proiect de hotărâre aflat în dezbatere publică, continuarea programului de bilete de tratament balnear pentru pensionari în 2025. Casa Națională de Pensii Publice (CNPP) va pune la dispoziție 60.420 de bilete de tratament, distribuite în cel mult 19 serii, fiecare având o durată de 16 zile, în perioada februarie-decembrie 2025, acestea fiind disponibile exclusiv în unitățile de tratament balnear proprii ale CNPP.